Diari Oficial de la Generalitat Valenciana


Sumari del DOGV 9202, del 26-10-2021 (2021/10984)

RESOLUCIÓ de 15 d'octubre de 2021, de la Presidència de la Generalitat, per la qual es convoquen quatre beques per a la realització de pràctiques professionals en matèria d'Acció Exterior, en les dependències de la Secretaria Autonòmica per a la Unió Europea i Relacions Externes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9202

Data del DOGV
:   26-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10209


Data del document
:   15-10-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 d'octubre de 2021, de la Presidència de la Generalitat, per la qual es convoquen quatre beques per a la realització de pràctiques professionals en matèria d'Acció Exterior, en les dependències de la Secretaria Autonòmica per a la Unió Europea i Relacions Externes. [2021/10664]  
Mitjançant el Decret 20/2016, de 12 de desembre, del president de la Generalitat, modificat pel Decret 6/2018, de 27 de març, del president de la Generalitat, s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat (DOGV 7950, 03.01.2017).  
L'article 2 del referit Decret estableix que les convocatòries de les beques es realitzaran mitjançant una resolució de la persona titular de la Presidència de la Generalitat, o, en el seu cas, de la persona titular de l'òrgan en què s'haja delegat aquesta competència.  
L'article 16 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, assigna a la Secretaria Autonòmica per a la Unió Europea i Relacions Externes les competències en matèria de relacions externes i amb la Unió Europea, l'Administració de l'Estat i la de les comunitats autònomes.  
En virtut de l'exposat i de conformitat amb el que s'estableix en els articles 160.4.b i 166 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
1. Convocar la concessió de quatre beques per a la realització de pràctiques professionals en matèria d'Acció Exterior, per als exercicis 2021 i 2022, dirigides a persones joves amb titulacions oficials de llicenciatura o grau, establides en l'article 3, apartat 1.c.7) del Decret 20/2016, de 12 de desembre, modificat pel Decret 6/2018, de 27 de març, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.  
2. Les beques es desenvoluparan en les següents ubicacions:  
- Dues beques en les dependències de la Direcció General de Relacions amb la Unió Europea i l'Estat, c/ Cavallers, 9, 46579 València.  
- Una beca al centre Europe Direct Comunitat Valenciana situat en la Delegació del Consell a Alacant, av. Dr. Gadea, 10, 03007 Alacant.  
  
- Una beca en les dependències de la Delegació de la Comunitat Valenciana a Bruselas (Bèlgica), avenue Edmond Mesens, 7 A - 1040 Etterbeek.  
3. L'adscripció de les persones adjudicatàries de les beques a un destí vindrà determinada per l'ordre de puntuació final, així com per les preferències manifestades en l'entrevista. La renúncia a una de les beques per raó del destí no comportarà l'exclusió de la bossa de reserva per als altres destins.  
4. En el cas que es produïsca la pròrroga prevista en l'apartat quart d'aquesta resolució, es procedirà a una nova elecció de destí per l'esmentat ordre, si bé la persona que haguera gaudit del destí en la Delegació de la Comunitat Valenciana a Brussel·les no podrà optar a un nou període en aquesta Delegació, excepte renúncia de la resta de persones adjudicatàries.  
5. L'activitat pràctica consistirà a desenvolupar aquelles tasques relacionades amb l'Acció Exterior i relacions amb la Unió Europea de la Generalitat que siguen adequades per a adquirir formació complementària i especialització professionals de les i els joves titulats universitaris.  
  
Segon. Dotació pressupostària  
Les beques previstes en la present convocatòria es finançaran amb càrrec al programa pressupostari 112.40, Relacions externes, de la Presidència de la Generalitat, aplicació pressupostària 18.26.75.217.77, capítol IV, codi línia T4026000, dels pressupostos de la Generalitat per a l'any 2021 i el seu equivalent en els pressupostos posteriors de la Generalitat, i inclouran la quota empresarial de la Seguretat Social de les persones adjudicatàries de la present convocatòria, amb càrrec a l'anterior aplicació i codi de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desenvolupament del que es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social, tot això segons el següent desglossament inicial:  
  
Import any 2021: 5.627,36 -  
Import any 2022: 61.900,96 -  
Import total màxim: 67.528,32 -  
  
Tercer. Condicions de la concessió de les beques  
1. El procediment de concessió d'aquestes beques es tramitarà en règim de concurrència competitiva.  
2. Per a obtindre la condició de persona beneficiària de les beques s'hauran de reunir els requisits que determina l'article 3 del Decret 20/2016, de 12 de desembre, al final de la presentació de sol·licituds, i la baremació es realitzarà d'acord amb el títol II del mateix decret.  
  
  
Quart. Duració de les beques i pròrroga  
El període de duració de les beques començarà el dia que s'indique en la resolució d'adjudicació de la present convocatòria, i tindrà una duració de 12 mesos, a comptar des del dia indicat en aquesta.  
El període de duració podrà prorrogar-se, sense necessitat de nova convocatòria, per un període màxim de dotze mesos addicionals, sempre que hi haja disponibilitat pressupostària i el desenvolupament de l'activitat que s'estiga efectuant així ho requerisca o l'aconselle.  
En tot el concernent a aquest punt s'estarà al que es disposa en els títols IV i V del Decret 20/2016, de 12 de desembre, ja esmentat.  
  
Cinqué. Dotació econòmica individual i pagament de les beques  
La dotació econòmica de les beques serà de mil huitanta-huit euros amb quaranta-tres cèntims (1.088,43 ?) mensuals bruts, import al qual se sumarà una dotació de mil huitanta euros (1.080 ?) mensuals bruts per als períodes de la beca a desenvolupar a Brussel·les.  
Sobre aquests imports haurà de practicar-se les retencions corresponents a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, en el seu cas, pogueren correspondre.  
En cas de pròrroga de les beques, en el segon període, la quantia procedent serà la que resulte aplicable d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques.  
Les quantitats abonades en cap cas tindran el caràcter de salari o retribució, sinó d'ajuda econòmica per a les despeses que les beques comporten.  
L'import de les beques s'abonarà per mensualitats vençudes, prèvia certificació acreditativa d'un satisfactori nivell de dedicació i aprofitament, expedida per la persona responsable de la unitat administrativa, amb rang mínim de cap de servei, en la qual les persones beneficiàries de les beques estiguen desenvolupant la seua activitat.  
  
Sisé. Termini de la sol·licitud, forma de presentació i documentació que ha d'acompanyar-se a la sol·licitud  
1. El termini per a la presentació de les sol·licituds serà de 15 dies naturals, a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
2. La forma de presentació de les sol·licituds i documentació que ha d'acompanyar-se es realitzarà i ajustarà al determinat en el títol III, capítol I del Decret 20/2016, de 12 de desembre, modificat pel Decret 6/2018, de 27 de març, del president de la Generalitat.  
  
Seté. Criteris de valoració de les sol·licituds  
1. Les sol·licituds presentades es valoraran conforme als criteris establits en el títol II del Decret 20/2016, de 12 de desembre, modificat pel Decret 6/2018, de 27 de març, del president de la Generalitat.  
  
2. De conformitat amb l'article 4.1.e.3 del barem de mèrits establit en el referit Decret, es valorarà l'experiència professional relacionada directament amb l'objecte de les beques que es convoquen, amb un màxim de 2 punts, a raó de 0,1 punts per cada mes complet treballat.  
  
  
Huité. Comissió avaluadora  
De conformitat amb l'article 9 del Decret 20/2016, de 12 de desembre, modificat pel Decret 6/2018, de 27 de març, del president de la Generalitat, les persones que componen la comissió avaluadora per a la present convocatòria són:  
- Presidència: la persona titular del Servei de Relacions amb la Unió Europea o la persona en qui delegue.  
- Secretaria: la persona titular de la Unitat d'Assumptes Europeus i Acció Exterior o la persona en qui delegue.  
- Vocalies:  
- La persona titular del Servei de Relacions amb l'Estat, les Comunitats Autònomes i Acció Exterior o la persona en qui delegue.  
  
- La persona titular de la Secció de Gestió Econòmica de la Sotssecretaria de la Presidència de la Generalitat o la persona en qui delegue.  
- La persona titular de la Secció de Gestió Econòmica de la Sotssecretaria de la Presidència de la Generalitat o persona en qui delegue.  
  
Nové. Mitjans de publicació dels diferents tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet, https://sede.gva.es, així com en la pàgina web de la Direcció General de Relacions amb la Unió Europea i l'Estat,   
  
http://www.presidencia.gva.es/ca/web/dg-relaciones-ue.  
  
Desé. Termini de resolució i notificació  
1. El termini màxim per a dictar i publicar la resolució serà de tres mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú.  
Conclòs aquest termini, sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'imputen les beques atorgades, nom de les persones beneficiàries, quantitats concedides i la finalitat d'aquestes.  
La publicació de la citada resolució assortirà els efectes de notificació a les persones interessades, d'acord amb el que es disposa en els articles 40 i 43 de la Llei 39/2015, d'1 d'octubre, del procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la Direcció General de Relacions amb la Unió Europea i l'Estat,  
http://www.presidencia.gva.es/ca/web/dg-relaciones-ue  
  
Contra aquesta resolució, que posa fi a la via administrativa, de conformitat amb el que estableixen els articles 112, 113 i 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Potestativament, recurs de reposició davant de la Presidència de la Generalitat, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015 d'1 d'octubre, del procediment administratiu comú de les administracions publiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós administratiu davant dels jutjats contenciosos administratius en el termini de dos mesos comptats a partir de l'endemà de la publicació de la present resolució en el Diari Oficial de la Generalitat Valenciana, de conformitat amb el que es disposa en els articles 10,14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 15 d'octubre de 2021.- El secretari autonòmic per a la Unió Europea i Relacions Externes (p. d. R 19.07.2019, DOGV 22.07.2019): Joan Calabuig Rull.